Ja. Vindturbiner genererer støy, og i hvilken grad man kan oppfatte denne støyen vil avhenge av turbintype, værforhold, vindhastighet og topografi/refleksjoner. Den anbefalte grenseverdien for støy fra vindkraftverk er Lden 45 dB*, som er strengere enn grenseverdiene for støy fra blant annet vei, jernbane og industri. I konsesjonssaker legger NVE til grunn en anbefalt minsteavstand på minimum 800 meter mellom vindkraftverk og bebyggelse. Det vil gjøres detaljerte modelleringer, det vil si grundige dataanalyser, av i hvilken grad støy vil påvirke nærområdene. Resultatet av undersøkelsene vil være del av kunnskapsgrunnlaget når kommunen fatter en avgjørelse om et ja eller nei til prosjektet.
* = ‘den’ står for day-evening-night, og representerer gjennomsnittsstøy gjennom døgnet, der støy om kvelden og natten tillegges henholdsvis 5 og 10 dBA ekstra.